|  |  |
| --- | --- |
| Številka: 51110-3/2023/17 (zveza: 004-8/2022-2550-361) | |
| Ljubljana, 28.8.2023 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| ZADEVA: Izhodišča za udeležbo slovenske delegacije na 67. zasedanju generalne konference Mednarodne agencije za atomsko energijo na Dunaju od 25. do 29. septembra 2023 - predlog za obravnavo | | | | |
| 1. Predlog sklepov vlade: | | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji … 2023 sprejela naslednji  **SKLEP:**   1. Vlada Republike Slovenije je sprejela Izhodišča za udeležbo delegacije Republike Slovenije na 67. zasedanju generalne konference Mednarodne agencije za atomsko energijo na Dunaju od 25. do 29. septembra 2023.   2. Vlada Republike Slovenije je za udeležbo na zasedanju iz prejšnje točke imenovala delegacijo, v naslednji sestavi:  - Tanja Fajon, ministrica za zunanje zadeve, vodja delegacije,  - Barbara Žvokelj, veleposlanica, Stalno predstavništvo Republike Slovenije pri OZN, OVSE in drugih mednarodnih organizacijah na Dunaju, namestnica vodje delegacije;  - Igor Sirc, direktor, Uprava Republike Slovenije za jedrsko varnost, član delegacije;  - Aleš Balut, vodja kabineta ministrice, Ministrstvo za zunanje in evropske zadeve  Republike Slovenije, član delegacije;  - Milica Kotur, kabinet ministrice, Ministrstvo za zunanje in evropske zadeve  Republike Slovenije, članica delegacije;  - Gregor Jenko, II. sekretar, Stalno predstavništvo Republike Slovenije pri OZN, OVSE in drugih mednarodnih organizacijah na Dunaju, član delegacije.    Barbara Kolenko Helbl  generalna sekretarka vlade  Sklep prejmejo:  - Ministrstvo za naravne vire in prostor  - Ministrstvo za zunanje in evropske zadeve | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - Igor Sirc, direktor Uprave za jedrsko varnost  - Jure Škodlar, podsekretar na Upravi za jedrsko varnost | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva: /** | | | | |
| **4. Predstavniki vlade, ki bodo sodelovali pri delu državnega zbora: /** | | | | |
| 5. Kratek povzetek gradiva:  Generalna konferenca Mednarodne agencije za atomsko energijo (v nadaljnjem besedilu: MAAE) se sestaja redno vsako leto. Večino točk dnevnega reda generalne konference predhodno obravnava Svet guvernerjev, ki ga sestavlja 35 držav članic. Delo poteka na plenarnem zasedanju in sestankih t. i. Odbora vseh.  Letošnje 67. zasedanje bo potekalo na sedežu MAAE na Dunaju od 25. do 29. septembra.  Začasni dnevni red 67. zasedanja generalne konference ima večinoma standardne točke in vključujejo obravnavo finančnega stanja Agencije, tehničnega sodelovanja, volitve v odločevalske organe ipd. Veči del zasedanja predstavlja splošna razprava, kjer so bodo države članice opredelile do jedrske varnosti, jedrskega varovanja, nadzornih ukrepov ter jedrskih tehnologij in aplikacij Med aktualnimi temami gre izpostaviti predvsem jedrsko varnost v Ukrajini, še posebej v jedrski elektrarni Zaporižje, JCPoA (Joint Comprehensive Plan of Action oziroma dogovor o iranskem jedrskem programu) in izvajanje nadzornih ukrepov v Iranu, AUKUS (strateško varnostno partnerstvo med Avstralijo, ZDA in Združenim kraljestvom), stanje v Demokratični ljudski republiki Koreji (DLRK) ipd.  Pričakovati gre tudi tajno glasovanje o dveh članih naslednje sestave Sveta guvernerjev iz Vzhodnoevropske skupine.  Odbor vseh ter generalna konferenca bosta obravnavala standardne resolucije vezane na tehnično sodelovanje, jedrske aplikacije in tehnologije, jedrsko varnost in varovanje in nadzorne ukrepe. Poleg tega gre ponovno pričakovati tabliranje resolucije o DLRK. Kot novost se pričakuje tabliranje resolucije o Palestini, resolucije o državah, ki niso del nobene regionalne skupine IAEA in o Ukrajini. Po uveljavljeni praksi generalna konferenca sprejema resolucije s soglasjem in se, če je le mogoče, izogne glasovanju. Republika Slovenija se bo pri podporah odločala na podlagi svojih dosedanjih stališč in usklajevanja znotraj EU. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| **7.b Predstavitev ocene finančnih posledic pod 40.000 EUR:**  Stroški za udeležbo slovenske delegacije se bodo krili iz finančnega načrta Ministrstva za zunanje in evropske zadeve ter Uprave za jedrsko varnost. | | | | |
| **8. Predstavitev sodelovanja z združenji občin: /** | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Gradivo ni takšne narave, da bi bila potrebna njegova predhodna objava in sodelovanje javnosti. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | NE | |
| **11. Gradivo je uvrščeno v delovni program vlade:** | | | NE | |
| Uroš BREŽAN  MINISTER | | | | |

PRILOGA:

- Izhodišča za 67. zasedanje generalne konference Mednarodne agencije za atomsko energijo na Dunaju od 25. do 29. septembra 2023 v predloženem besedilu.

**IZHODIŠČA ZA UDELEŽBO SLOVENSKE DELEGACIJE**

**NA 67. ZASEDANJU GENERALNE KONFERENCE**

**MEDNARODNE AGENCIJE ZA ATOMSKO ENERGIJO**

**UVOD**

Generalna konferenca Mednarodne agencije za atomsko energijo (v nadaljnjem besedilu: MAAE) se sestaja redno vsako leto. Večino točk dnevnega reda predhodno obravnava svet guvernerjev, ki ga sestavlja 35 držav članic. Delo poteka na plenarnem zasedanju in sestankih t. i. Odbora vseh.

Letošnje 67. zasedanje bo potekalo na sedežu MAAE na Dunaju od 25. do 29. septembra, ob robu zasedanja pa bodo fizično in virtualno potekale tudi nekatere druge aktivnosti (npr. sestanek evropske regionalne skupine za program tehničnega sodelovanja). Tudi letošnji program praktično ne odstopa od programa prejšnjih zasedanj.

Vodja slovenske delegacije na 67. zasedanju generalne konference MAAE bo ministrica za zunanje in evropske zadeve Tanja Fajon.

Znanstveni forum z naslovom »*Nuclear Innovations for Net Zero*«, katerega tema bodo jedrske tehnologije za doseganje podnebne nevtralnosti, bo prav tako potekal v fizični obliki in z možnostjo oddaljene povezave, od 26. do 27. septembra.

**DNEVNI RED IN ORGANIZACIJA KONFERENCE**

Predvideni dnevni red:

1. izvolitev vodstva 67. zasedanja generalne konference in imenovanje splošnega odbora,
2. prijave za članstvo v MAAE,
3. sporočilo generalnega sekretarja OZN,
4. govor generalnega direktorja MAAE,
5. organizacija konference,
6. potrditev imenovanja generalnega direktorja za nov mandat,
7. prispevki v sklad za tehnično sodelovanje za leto 2024,
8. splošna razprava in letno poročilo MAAE za leto 2022,
9. izvolitev članov v svet guvernerjev,
10. zaključni račun MAAE za leto 2022,
11. program in proračun MAAE za 2024 - 2025,
12. sprememba XIV.A člena statuta MAAE (Finance: predložitev dveletnih proračunskih ocen),
13. delež prispevka držav članic v redni proračun za leto 2024,
14. jedrska in sevalna varnost - ukrepi za okrepitev mednarodnega sodelovanja glede jedrske in sevalne varnosti, varnosti pri prevozu radioaktivnih in jedrskih snovi ter varnosti pri ravnanju z radioaktivnimi odpadki,
15. jedrsko varovanje – ukrepi za zaščito pred jedrskim in radiološkim terorizmom,
16. okrepitev dejavnosti tehničnega sodelovanja MAAE,
17. okrepitev dejavnosti MAAE v jedrski znanosti, tehnologiji in uporabi jedrskih tehnik,
18. okrepitev in izboljšanje učinkovitosti varovanja jedrskih snovi,
19. uresničevanje sporazuma med MAAE in Demokratično ljudsko republiko Korejo o varovanju jedrskih snovi v povezavi s pogodbo o neširjenju jedrskega orožja,
20. izvajanje varovanja jedrskih snovi na Bližnjem vzhodu,
21. jedrska varnost, fizično varovanje in varovanje jedrskega materiala v Ukrajini,
22. sprememba VI. člena statuta MAAE (Svet guvernerjev),
23. osebje MAAE: zaposlovanje in zastopanost žensk v Sekretariatu MAAE,
24. preverjanje poverilnih pisem delegatov,
25. poročilo o napovedanih prostovoljnih prispevkih v sklad za tehnično sodelovanje za leto 2024.

PREGLED SPLOŠNIH TOČK DNEVNEGA REDA

67. zasedanje generalne konference se bo začelo z uvodnimi govori ter nadaljevalo z običajnimi uvodnimi točkami dnevnega reda. Generalna konferenca bo izvolila predsednika, le-ta pa bo v izvolitev predlagal osem podpredsednikov, predsedujočega odbora vseh in še pet članov, ki bodo skupaj sestavljali splošni odbor. Po položaju je v splošnem odboru še predsednik sveta guvernerjev, a brez glasovalne pravice (**1. točka dnevnega reda**). Generalna konferenca bo obravnavala morebitna priporočila sveta guvernerjev za sprejem novih držav v članstvo v MAAE (**2. točka dnevnega reda**). Udeležence generalne konference bo nagovoril generalni sekretar OZN osebno ali njegov pooblaščenec in že tradicionalno naslovil vlogo in pomen MAAE kot specializirane organizacije v sistemu Združenih narodov (**3. točka dnevnega reda**).

Nato bo nastopil generalni direktor MAAE, g. Rafael Mariano Grossi, ki bo poročal o dejavnostih MAAE v preteklem letu in napovedih o programskih usmeritvah za prihodnje obdobje. Predstavil bo aktualne dejavnosti MAAE na njenih ključnih področjih (**4. točka dnevnega reda**). Splošni odbor bo predlagal sprejetje osnutka dnevnega reda s predvideno dodatno točko dnevnega reda (izraelske jedrske zmogljivosti). Generalna konferenca bo sprejela dnevni red in določila točke za začetno obravnavo. Določila bo tudi datum naslednjega zasedanja leta 2023 (**5. točka dnevnega reda**). Svet guvernerjev je na svojem zasedanju marca 2023 potrdil imenovanje trenutnega generalnega direktorja, ki se mu mandat izteče 2. decembra 2023, še za prihodnji štiriletni mandat, do decembra 2027. Pričakuje se potrditev odločitve Sveta s strani generalne konference (**6.** **točka dnevnega reda**). Svet guvernerjev je določil višino sklada za tehnično pomoč in sodelovanje za leto 2024. Države članice bodo kot vsako leto najavile svoj prispevek v sklad za tehnično pomoč in sodelovanje (Technical Cooperation Fund, TCF). Na junijskem zasedanju Sveta guvernerjev je bila potrjena višina sredstev tega sklada za leto 2024, ki znaša 96.000.000,00 EUR. Ciljni prispevek Slovenije v TCF za leto 2024 znaša 72.960 EUR, kar je 0,076 odstotka po razrezu prispevkov držav članic OZN. Slovenija bo na zasedanju generalne konference v sklad za tehnično pomoč in sodelovanje napovedala svoj celoten prispevek (**7. točka dnevnega reda**). Sledila bo splošna razprava z govori predstavnikov držav članic, ki v svojih izjavah na kratko povzamejo svoje poglede na vlogo in uspešnost delovanja MAAE ter podajo stališča na različne teme (kot npr. jedrska varnost, jedrsko varovanje, razvoj in uporaba jedrske energije in jedrskih aplikacij, vloga jedrske tehnologije pri naslavljanju vplivov podnebnih sprememb, tehnično sodelovanje itd.) in predstavijo pomembnejše dosežke svojih držav. Govori bodo omejeni na pet minut. Izjava vodje slovenske delegacije se bo dotaknila aktualnih globalnih tem na področju jedrske varnosti, varovanja in nadzornih ukrepov ter slovenskih aktivnosti na jedrskem področju. (**8. točka dnevnega reda**). Obravnava zaposlovanja in ustrezne zastopanosti žensk v Sekretariatu MAAE (**23. točka dnevnega reda**), preverjanje poverilnih pisem delegatov (**24. točka dnevnega reda**) in poročanje o napovedanih prostovoljnih prispevkih v sklad za tehnično sodelovanje za leto 2024 (**25. točka dnevnega reda**), bodo po pričakovanjih potekale brez posebnosti.

**OBRAVNAVA POSAMEZNIH TOČK DNEVNEGA REDA**

*Točka 9: Izvolitev članov v svet guvernerjev*

Svet guvernerjev sestavlja 35 držav članic. Med njimi jih je 13, ki so t.i. stalne članice in jih potrdi svet guvernerjev po merilu najrazvitejših držav na jedrskem področju.

Poleg njih generalna konferenca v svet guvernerjev vsako leto izvoli še 11 držav članic za dve leti, tako da je v njem vsako leto 22 voljenih članic iz vseh regionalnih skupin (razen iz Severne Amerike, saj sta obe državi stalni članici). Za obdobje 2023–2024 kandidatke še niso bile formalno komunicirane. Jasno je, da bodo potrebne volitve za oba sedeža Vzhodnoevropske skupine (EEG) za katera se potegujejo Armenija, Azerbajdžan in Ukrajina. Z generalno konferenco se končuje tudi slovensko dvoletno članstvo v svetu guvernerjev, ki se je začelo septembra 2021.

*Točka 10: Zaključni račun MAAE za leto 2022*

Zaključni račun MAAE za leto 2022 in poročilo zunanjega revizorja je obravnaval Svet guvernerjev v sestavi odbora za program in proračun na majskem zasedanju. Zaključni račun je bil na majskem zasedanju sveta sprejet. Poročilo zunanjega revizorja o finančnem poslovanju MAAE v letu 2022 je bilo ponovno sprejeto brez pridržka in ugotovljeno, da je MAAE poslovala primerno ter brez resnih nepravilnosti. Poročilo potrjuje, da MAAE s finančnimi viri upravlja odgovorno.

*Točka 11: Program in proračun MAAE za 2024 - 2025*

Na svojem junijskem zasedanju je Svet guvernerjev potrdil dvig proračuna za 2,4% za leto 2024 (432 591 195 EUR) in 2,3% za 2025.

*Točka 12: Sprememba XIV. A člena statuta*

Z resolucijo GC(43)/DEC/8 iz leta 1999 je generalna konferenca odobrila spremembe XIV. A člena statuta MAAE, ki dovoljuje dveletni proračun. Skladno z odločitvijo GC(66)/DEC/10, je bila ta točka uvrščena na dnevni red, da bi lahko poročali o napredku pri uveljavitvi omenjene spremembe. Do junija 2022 je spremembo XIV. A člena statuta MAAE ratificiralo samo 61 držav (med njimi tudi Slovenija) od 116 držav, kolikor bi jih bilo potrebno, da se sprememba uveljavi.

*Točka 13: Delež prispevka držav članic v redni proračun za leto 2024*

Na podlagi razreza prispevkov držav članic OZN v proračun OZN je MAAE ocenila prispevek Republike Slovenije v redni proračun MAAE za leto 2024 v višini 281.871,00 EUR in 45.341,00 USD, kar predstavlja 0,076 % delež celotnega proračuna MAAE.

***Točka 14: Ukrepi za okrepitev mednarodnega sodelovanja pri jedrski in sevalni varnosti, varnosti pri prevozu radioaktivnih in jedrskih snovi***

Ta točka je uvrščena na dnevni red na podlagi resolucij, ki so bile sprejete na zadnjih zasedanjih generalne konference. Tudi na tokratnem zasedanju bo generalna konferenca pri tej točki obravnavala poročila generalnega direktorja o izvajanju točk resolucije iz lanske generalne konference in pregledu stanja jedrske varnosti za leto 2023.

*Točka 15: Jedrsko varovanje*

Pričakuje se, da bo generalni direktor MAAE predstavil poročilo o dejavnostih, ki bo, med drugim, obsegalo:

* poročilo o jedrskem varovanju za 2023 in
* pregled jedrskega varovanja za 2023.

*Točka 16: Okrepitev dejavnosti tehničnega sodelovanja*

Ta točka je uvrščena na dnevni red vsakoletnega zasedanja generalne konference skladno z resolucijo GC(66)/RES/8, ki generalnemu direktorju omogoča, da lahko poroča o izvajanju programa tehničnega sodelovanja in pomoči kot enega glavnih stebrov dejavnosti MAAE. Program tehničnega sodelovanja ostaja ključni mehanizem sodelovanja in pomoči MAAE državam članicam ter je glavni nosilec pri uresničevanju statutarne funkcije promocije miroljubne uporabe jedrske energije in tehnologije za spodbujanje trajnostnega razvoja predvsem v državah v razvoju.

Dejavnosti tehničnega sodelovanja v letu 2022 so bile osredotočene predvsem na: priprave programa tehničnega sodelovanja za leti 2024–2025 s poudarkom na ciljih trajnostnega razvoja, sodelovanje z drugimi mednarodnimi organizacijami in povečanjem prepoznavnosti MAAE.

Za uspešno izvajanje in zaključek projektov je zelo pomembno zagotoviti učinkovito in transparentno načrtovanje in oblikovanje projektov ter okrepiti njihovo upravljanje na podlagi spremljanja končnih rezultatov. Program sledi, na transparenten in nediskriminatoren način, pravičnemu razdeljevanju finančnih sredstev med regijami, enakih možnosti moških in žensk pri dejavnostih tehničnega sodelovanja in uresničevanju razvojnih prioritet držav članic ter odzivom na nastajajoče potrebe še zlasti držav v razvoju oziroma najmanj razvitih držav. Pravočasno in polno vplačilo ciljnih prispevkov sklad tehničnega sodelovanja je ključno za izvajanje programa.

***Točka 17: Okrepitev dejavnosti MAAE v jedrski znanosti, tehnologiji in uporabi jedrskih tehnik***

Ta točka je uvrščena na dnevni red letošnjega zasedanja generalne konference skladno z lansko resolucijo GC(66)/RES/9. Pričakuje se poročilo o izvajanju točk resolucije iz lanske generalne konference ter poročilo o pregledu stanja na področju jedrskih tehnologij za leto 2023.

***Točka 18: Okrepitev in izboljšanje učinkovitosti varovanja jedrskih snovi***

Ta točka je uvrščena na dnevni red letošnjega zasedanja generalne konference skladno z resolucijo GC(66)/RES/10 iz lanske generalne konference. Pričakuje se poročilo generalnega direktorja o izvajanju točk omenjene resolucije iz 2022, kot to zahteva njen zadnji odstavek.

***Točka 19: Uresničevanje sporazuma med MAAE in Demokratično ljudsko republiko Korejo o varovanju jedrskih snovi v povezavi s Pogodbo o neširjenju jedrskega orožja***

Ta točka je na dnevnem redu generalne konference že več kot deset let. Po vrhu med ZDA in DLRK leta 2018 in 2019 so se sprva zmanjšale napetosti in začeli vsebinski pogovori o denuklearizaciji Korejskega polotoka. Vendar pa MAAE v nadaljevanju ni zasledila bistvenih sprememb stanja v DLRK. Mednarodna skupnost še naprej izkazuje pripravljenost, da bi z diplomatskimi napori dosegli napredek za izvedbo verifikacijskih aktivnosti v DLRK. DLRK je bila ponovno pozvana, da se resno angažira v pogajanjih z ZDA ter izvede konkretne korake k celoviti, preverljivi in nepovratni denuklearizaciji Korejskega polotoka. Pozvana je bila tudi k izpolnjevanju mednarodnih obveznosti ter vrnitvi k Pogodbi o neširjenju jedrskega orožja (Non – Proliferation Treaty, NPT), nadzornim ukrepom MAAE ter podpiše in ratificira Pogodbo o celoviti prepovedi jedrskih poskusov (Comprehensive Nuclear-Test-Ban Treaty, CTBT). Več držav je še vedno v skrbeh zaradi ponovnega odprtja poligona za jedrske poskuse v DLR Koreji, ki bi posledično omogočal izvajanja jedrskih poskusov.

Pričakovati je vnovičen poziv tej državi k izpolnjevanju mednarodnih obveznosti, takojšnjemu sodelovanju z MAAE, ponovni vzpostavitvi aktivnosti verifikacije in monitoringa in spoštovanju njenih zavez. Prepoznani so napori MAAE pri krepitvi tehnične pripravljenosti za ponovno vzpostavitev aktivnosti verifikacije in monitoringa jedrskega programa DLRK ter ustanovitvi posebne skupine za DLRK v MAAE. Ponovno se pričakuje sprejetje posebne resolucije na to temo, ki jo Slovenija tradicionalno ko-sponzorira.

***Točka 20: Izvajanje varovanja jedrskih snovi na Bližnjem vzhodu***

To je prav tako tradicionalna točka na dnevnem redu generalne konference. Generalni direktor bo poročal o izvajanju resolucije GC(66)/RES/12, sprejete na lanski generalni konferenci, ki ponovno poziva vse države Bližnjega vzhoda k pristopu k NPT, tako kot k sprejetju celovitega nadzora MAAE nad jedrskimi dejavnostmi ter vzpostavitvi območja brez jedrskega in drugega orožja za množično uničevanje na Bližnjem vzhodu. Tudi na Bližnjem vzhodu MAAE ni zasledila napredka oz. nadaljnjih korakov, ki bi vodili do izboljšanja situacije v tem delu sveta.

Generalni direktor je pristojen za nadaljevanje posvetovanj z državami Bližnjega vzhoda, da se vzpostavi celovit nadzor nad varovanjem jedrskih snovi skladno z modelnimi sporazumi.

Vsako leto je v zvezi s to točko sprejeta posebna resolucija, ki jo Slovenija podpre.

***Točka 21: jedrska varnost, fizično varovanje in varovanje jedrskega materiala v Ukrajini***

Na konferenci bo obravnavano poročilo generalnega direktorja, ki od začetka konflikta aktivno sodeluje pri poskusih za prenehanje spopadov in spremljanju stanja jedrskih objektov v Ukrajini. Pričakuje se sprejetje resolucije Generalne konference na to temo, pričakovati gre glasovanje o resoluciji in da bo vsebina podobna trem resolucijam o Ukrajini, ki jih je svet guvernerjev IAEA sprejel v letu 2022 in jih je Slovenija podprla.

*Točka 22: Sprememba VI. člena statuta*

Z resolucijo GC(43)/DEC/19 iz leta 1999 je generalna konferenca odobrila spremembe VI. člena statuta MAAE, ki predvideva spremembo sestave Sveta guvernerjev in je bila dogovorjena med prvim slovenskim predsedovanjem svetu guvernerjev. Skladno z odločitvijo GC(65)/DEC/14, je bila ta točka uvrščena na dnevni red, da bi lahko poročali o napredku pri uveljavitvi omenjene spremembe.

Do julija 2023 je spremembo VI. člena statuta MAAE ratificiralo 64 držav (med njimi tudi Slovenija) od 118 držav, kolikor bi jih bilo potrebno, da se sprememba uveljavi.

Slovenija v zadnjem letu igra aktivno vlogo pri osveščanju o pomenu uveljavitve amandmaja, generalni direktor Grossi pa je avgusta poslal državam, ki še niso ratificirale amandmaja, pismo in jih spodbudil k temu.

***Izraelske jedrske zmogljivosti***

Na predlog držav arabske skupine je na dnevni red dodatno uvrščena točka o izraelskih jedrskih zmogljivostih. Medtem ko so vse arabske države ratificirale ali pristopile k NPT, so jedrske zmogljivosti Izraela še vedno zunaj nadzora mednarodne skupnosti in po mnenju skupine predstavljajo trajno grožnjo mednarodnemu miru in stabilnost in spodkopavajo možnost vzpostavitve območja brez orožij za množično uničevanje na Bližnjem vzhodu.

**SPREJEM RESOLUCIJ**

Po uveljavljeni praksi generalna konferenca sprejema resolucije s soglasjem in se, če je le mogoče, izogne glasovanju. Pri morebitnem glasovanju se bo ob posameznih točkah dnevnega reda delegacija Republike Slovenije ravnala glede na svoje pretekle glasovalne vzorce in po stališču, ki ga bomo uskladili v okviru EU. Slovenija v skladu s preteklo prakso načrtuje ko-sponzoriranje resolucije o jedrski in radiološki varnosti, jedrskem varovanju, krepitvi učinkovitosti nadzornih ukrepov, krepitvi aktivnosti MAAE vezanih na jedrsko znanost, tehnologijo in aplikacije ter izvajanju NPT sporazuma o nadzornih ukrepih med MAAE in DLRK. Pričakuje se še tabliranje resolucije o Palestini, resolucije o državah, ki niso del nobene regionalne skupine IAEA, ter resolucije o Ukrajini.